Jens Stoltenberg

**Jens Stoltenberg** (lahir 16 Mac 1959) ialah seorang ahli politik dari Norway yang berkhidmat sebagai Setiausaha Agung NATO sejak 2014. Beliau pernah menjadi Perdana Menteri Norway sebanyak dua kali, dari 2000 hingga 2001 dan kemudian antara 2005 dan 2013.

Anggota Parti Buruh Norway, Stoltenberg mula dipilih ke Parlimen Norway pada 1993 bagi kawasan bandar raya Oslo. Stoltenberg berkhidmat sebagai Setiausaha Kerajaan Negeri di Kementerian Alam Sekitar dari 1990-1991. Kemudian dilantik sebagai Menteri Perindustrian (1993-1996) dalam Kabinet Brundtland III. Ekoran peletakan jawatan Brundtland pada 1996, Thorbjørn Jagland dipilih menjadi ketua Parti Buruh dan menjadi Perdana Menteri Norway. Manakala Stoltenberg dilantik sebagai Menteri Kewangan (17 Oktober 1997) sehingga Jagland dan seluruh kerajaan meletak jawatan.

Sebagai pembangkang dalam parlimen, Stoltenberg bertugas memantau hal ehwal tenaga. Ekoran usul tidak percaya terhadap Kabinet Bondevik, Stoltenberg sebagai ketua parlimen pembangkang telah dilantik sebagai Perdana Menteri Norway pada 3 Mac 2000.

Keputusan buruk dalam pilihan raya Parlimen Norway 2001 dan jatuhnya kerajaan beliau pada 19 Oktober 2001, Stoltenberg berjaya mencabar Thorbjørn Jagland untuk kepimpinan parti pada tahun 2002. Beliau memimpin Parti Buruh Norway dan menang dalam Pilihan raya Norway 2005. Beliau membentuk kerajaan campuran dengan Parti Centre (Sp) dan Parti Sosialis Kiri (SV). Beliau dipilih semula pada tahun 2009 untuk satu penggal lagi sebagai Perdana Menteri Norway. Selepas tewas bagi penggal ketiga, beliau meletak jawatan pada 14 Oktober 2013.

Pada 28 Mac 2014, Stoltenberg dilantik oleh Majlis Atlantik Utara Pertubuhan Perjanjian Atlantik Utara sebagai Setiausaha Agung NATO dan pengerusi Majlis Atlantik Utara, menggantikan Anders Fogh Rasmussen. Beliau dijadualkan mula berkhidmat pada 1 Oktober 2014.

## Serangan 22 Julai 2011
Pada hari Jumaat, 22 Julai 2011, seorang pelampau Kristian bernama Anders Behring Breivik telah meletupkan bom buat sendiri di hadapan pejabat Perdana Menteri di Oslo. Seramai 7 orang terbunuh akibat letupan kuat yang boleh didengar sehingga 20 km. Jens Stoltenberg terselamat kerana ketika itu sedang bekerja dari rumah.

Kemudian pelampau yang bertindak sendiri itu telah menyeberang ke Pulau Utoya dengan berpakaian polis yang lengkap. Dia mengarahkan remaja - remaja 16 tahun yang berkhemah di situ supaya berkumpul. Selepas itu dia melepaskan tembakan dan membunuh orang . Mereka yang melarikan diri dengan berenang ke laut telah ditembak. Perkhemahan itu anjuran Parti Buruh Norway dan dijangka Jens Stoltenberg menyampaikan ucapan di perkhemahan tahunan itu.

## Membantah Perang Vietnam
Semasa remaja, Jens Stoltenberg terlibat menghadiri demonstrasi membantah pembabitan Amerika Syarikat menjarah Vietnam dan mengebom bandar pelabuhan Hai Phong pada 1975 . Beliau bersama yang lain turut membaling batu dan memecahkan cermin tingkap Kedutaan Amerika Syarikat di Oslo.Namun begitu dia gagal ditangkap polis walaupun kawasn-kawannya telah diberkas. Tindakannya itu kerana dipengaruhi oleh aliran Marxis-Lenin , sama aliran dengan kakaknya Camilia.

## Rujukan

|-

|-

|-

|-

|-

|-